Otso Karpakka

Otso Johannes Karpakka (ent. Kaarbacka) (11. lokakuuta 1914 Turku – 4. toukokuuta 2005 Rusko)Otso Johannes Karpakka, Ruskon hautausmaa, Rusko, hautapaikka 11-01-07/uurnahauta, viitattu 24.2.2026 oli turkulainen kuvataiteilija. Hän kuului turkulaisten modernistien ydinjoukkoon. Hän kävi Turun Taideyhdistyksen piirustuskoulua.

Karpakka avioitui vuonna 1945 Hilkka Toivolan kanssa. Pariskunta toteutti yhdessä useita monumentaaliteoksia, freskoja ja muun muassa lasimaalauksia Turun Mikaelinkirkkoon. He tekivät useita opintomatkoja Ranskaan ja Italiaan perehtyen myös lasimaalaukseen, mikä paransi pariskunnan yhteistyömahdollisuuksia. He elivät ja työskentelivät yhdessä 60 vuotta.Taide-lehden arkisto

Karpakka oli mukana 1950-luvulla perustetussa Otto Mäkilän ympärille muodostuneessa Ryhmä 9:ssä, jossa oli mukana monia muitakin turkulaisia surrealistien ensimmäiseen polveen lukeutuvia taiteilijoita, muun muassa Karpakan vaimo Hilkka Toivola. Karpakka samoin kuin vaimonsa oli myös taiteilijaseura Arten perustajajäseniä.Mobile Karpakan tuotantoa on luonnehdittu harkituksi ja älylliseksi. Hänen tyyliä kuvattiin 1940-luvulla omaa sisäistä maailmaa kuvaavana, henkistyneenä ja haaveellisena. 1950-luvulla Karpakka teki opintomatkat Italiaan ja Ranskaan ja tämän jälkeen hän siirtyi vuosina 1952–1953 lähes abstraktiin ilmaisuun. Karpakka kokeili 1960-luvulla frottage-tekniikkaa, jossa maalausjälki saadaan eläväksi hankaamalla työtä epätasaista pintaa vasten. Kyseisen menetelmän kehittäjä oli dadaisteihin ja surrealisteihin lukeutuva Kurts Schwitters. Ulla Huhtamäki: Heittäydy vapauteen – avantgarde ja Kauko Lehtisen taiteen murros 1961–1965, s.51, JYVÄSKYLÄ STUDIES IN HUMANITIES 81, Jyväskylän yliopisto 2007, ISBN 978-951-39-2964-0 

 Teoksia 
  Endymion, runoja, Kustannusosakeyhtiö Aura, 1945, nid.
  Maan ihminen, runoja, 1946, sid.

 Lähteet 
 Otso Karpakka Kuvataidematrikkelissa
 Wäinö Aaltosen museon sivut
 Taide-lehden arkisto
 Mobile
 Turku-tiedotteet
 Suomen kuvataiteen bibliografia

 Viitteet 

 Kuvia 
  Ennustus, öljymaalaus

Luokka:Suomalaiset taidemaalarit
Luokka:Vuonna 1914 syntyneet
Luokka:Vuonna 2005 kuolleet